ming030890/wiki-yue-high-quality huggingface dataset:
臨時房屋區

臨時房屋區，簡稱臨屋區（THA），又叫安置區，曾經係香港用嚟安置受清拆、火災或其他天災影響而急需安置但係又未能夠即時符合入住公屋人士嘅臨時住所，而家已經冇咗，由中轉房屋取代。
早期稱為「安置區」，主要係政府劃出空地同各間面積，由居民自行委託承建商，以木板或鋅鐵搭建而成嘅平房。1970年代後期，「安置區」改稱為「臨時房屋區」，臨屋嘅建築（簡稱臨屋）通常係一至兩層樓高嘅平房，由政府負責起，視乎每戶人數分派到一層或兩層嘅單位，單位冇廚房、浴室、廁所等，住戶要喺屋外生火煮食，亦需要去公共廁所，而部份喺偏遠地方或座數多嘅臨屋區，會設有市場或士多，好似荔景、圓洲角等，而臨屋區唯一用水泥興建嘅建築物，多數都係變壓站同房屋署辦事處，早年立法局議員李柱銘喺永泰臨時房屋區設有辦事處。部份大型臨屋區亦設有巴士總站，好似青欣、田心等等。
臨屋區以居住環境最為人詬病，唔單止窄，而且衛生環境惡劣。末代港督彭定康1995年巡視九龍灣啟祥臨屋區時，當地居民送上一隻活捉嘅大老鼠抗議。最後彭定康喺施政報告中話要喺1997年前清拆所有臨時房屋區。香港最後一個臨屋區——西貢沙角尾臨時房屋區——嗚2001年5月31號完成清拆，標誌住殘舊嘅臨時房屋區完成歷史任務。
臨時政府

臨時政府 (英文：Provisional government)，又叫做過渡政府，係一個專係為咗管理一段過渡時期，而暫時成立嘅政府，通常都係喺一個國家滅亡之後成立。因為成立臨時政府嘅時候，一般都係一段好亂嘅時間，所以好多時都係喺內戰或者畀人入侵期間嚟成立。

歷史
喺啟蒙時代嘅西方社會，臨時政府一般都係為咗恢復一個國家嘅君主制，例如喺英國內戰期間，或者喺拿破侖嘅法蘭西第一帝國冧檔之後。
到1848年革命之後，好多歐洲國家都成立咗臨時政府，準備舉行選舉。自此之後，臨時政府嘅意義開始變，由恢復一位君主去到搞選舉。到依家，當一個國家成立臨時政府，大家都基本上預咗個國家會喺冇耐之後有選舉。

權力
因為臨時政府嘅本性，係為咗令個社會相對穩定啲，所以一個臨時政府一般都係有暫時性嘅權力，直至國家可以組成一個新嘅政府為止。呢啲權力包括處理人權、政治自由、經濟、同埋外交等等嘅範圍。
除此之外，如果一個議會解散，之後亦會有一個暫時性嘅政府。雖然呢個喺大部分國家都係叫“看守政府” (英文：Caretaker government)，但係亦會有人叫佢做臨時政府。
臨時演員

臨時演員（英文：Extra），又叫臨記，茄哩啡，係演員嘅一種，僱傭合約係臨時性質，甚至係口頭合約、臨時工，都算係演藝表演工作。佢哋係喺娛樂圈冇人照、冇背景、冇人識，又想入行嘅新鮮人。
有認為臨時演員如果有天份、有潛質，又肯把握機會，都可以有朝一日成為合約演員、甚至大明星，好似吳君如、周潤發咁。
臨時演員演嘅角色包括路人甲、山賊、死屍、宮女咁，唔使開口講對白嘅。又或者扮跟班、企堂同主角、配角做對手戲，背一句半句簡單對白。臨時演員出鏡通常都唔會影到近鏡、大頭嘅。

茄哩啡做主角嘅戲
1987年港產片《胭脂扣》，男主角十二少最後嘅職業就係臨時演員。
1978年有套叫茄哩啡嘅港產片，內容以臨時演員何能克（伊雷飾演）爲主。
2019年有套叫茄哩啡事務所嘅日本片，內容係以加入Special Actors嘅失業演員大野和人（大澤數人飾演）爲主。
綸生白公祠

，堂號廣達（gwong2 daat6），喺廣州河南嘅龍潭村西約西大街22號。清朝同治十一年（1872年）開始起祠堂，光緒廿五年（1899年）竣工。祠堂用料上乘，做工精緻，係祠堂中嘅上品。1993年8月，綸生白公祠同附近嘅「樂善好施」牌坊成為廣州市文物保護單位。2002年7月，列入廣東省第六批文保單位名單。

建築
祠堂坐東向西，左右三路，前後四進。中路主體建築有頭門、拜亭、中堂和後堂。兩側係南舍、北舍。祠前面花崗石鋪地。
頭門面闊三間，進深兩間。硬山頂，人字封火山墻，灰塑博古脊。前部樑架、駝峰、斗栱雕將相人物圖案。兩次間有石包臺，上架蝦公樑，樑上面放石獅。明間兩扇木板門，下有木腳門。石門額刻「綸生白公祠」，兩便木門聯「清芳長慶集 遺愛報恩祠」。門前係三級石梯，側邊有抱鼓垂帶。
中堂面闊三間，同拜亭成勾連搭，前邊係拜亭，後面係中堂。樑架都有雕花紋。堂入邊有木雕松鶴、瑞獅花罩。
後堂面闊三間，進深三間，硬山頂，博古正脊，係供白氏祖宗牌位嘅地方，裡面木雕通花橫披。左右路面闊3.8米，高兩層10.5米。

歷史
白綸生，名經，號進賢，龍潭村人，花名白老二。白綸生創辦悅盛商行發達之後，關心廣州公益事業，多次捐錢，籌建愛育善堂、方便醫院、四廟善堂並重修北山莫氏敦倫堂，又喺龍潭起興仁書院（慶善堂），重成日慷慨解囊，賑濟臨近梓里，因而深受鄉人愛戴（西滘村有為紀念佢而起嘅報恩祠）。兩廣總督李瀚章亦奏請光緒皇帝褒題「樂善好施」，起牌坊嚟表彰。
清同治年間，白綸生出錢將白氏大宗祠附近嘅何氏宗祠遷走，喺何祠原址上面起祠堂。白綸生力求建築精美，使咗廿幾年起祠堂。光緒廿五年（1899年），綸生祠落成慶典喺龍潭村舉行，嗰時，白綸生昇咗仙六年。直到光緒廿六年（1900年），祠堂最後一副對聯先寫好。祠堂落成之後，形成咗從南至北三座白家祠（景山祠、大宗祠、綸生祠）嘅景觀。
綻裂章

綻裂章係伊斯蘭教典籍《可蘭經》入面嘅第84章（蘇拉）。
綺羅光

綺羅．光（？—）係日本鹹濕小說（官能小說）作家，1984年出道。出道作係《女教師．裕美の放課後》（1984），其他代表作有《牝猟》（1987）、《凌辱女子学園》（1987）、《姉と弟・相姦伝説》（《變態的雪白肉體》，1989）、《美姉妹  恥辱の履歴書（下）》（《高樹三姐妹》，1989）、《沙織》系列（1990，1991）、《女教師．弓香》系列（2007）、《人妻・愛虐巡礼》（2021）等等。

作風
佢嘅作品大多數涉及強姦凌辱做主題，內容亦經常會有毒品同黑幫。
佢早期嘅作品多數以「女教師」做主角，之後作品嘅女主角漸漸出現以「女高中生」、「已婚婦女」、「女大學生」、姐姐等身份登場。不過，官能小說中常見嘅「親生母親」同護士就少見於佢嘅作品中。佢書中嘅女主角大多數都係純潔、性經驗少（或者係處女）。作品中嘅已婚婦女，多數都係二十幾歲嘅後生女人。
情節方面，女主角通常過住正常生活，但係因某啲原因（通常係性照片、短片、聲帶等），畀施暴者操控或禁錮，從而陷入被凌辱嘅田地。唔少情節都係通過第一個施暴者勾結其他共犯（如黑幫嘍囉、富豪、教練、強姦犯等），帶出群交橋段，女主角慘遭淫辱，但係故事好少會出現令女主角懷孕嘅情況。女主角嘅真命天子通常會係故事結尾時出現，仲引伸出施暴者被繩之於法，結束性虐待。
綵排

一班芭蕾舞蹈員喺度綵排嚟緊表演要跳嘅舞。
綵排（英文：rehearsal，讀音似粵拼：re6 hoe1 sou4），粵文又有叫演練、排練或者排演，喺演藝上係指表演者喺真係正式上台表演之前，嘗試重複噉喺冇觀眾睇住嘅情況下表演幾次先，目的係想自己能夠更加熟習要表演嘅內容，等自己真係正式上台表演嗰陣出錯嘅機會下降。
綾崎颯

綾崎颯（日文：綾崎 ハヤテ（あやさき はやて））係日本漫畫家畑健二郎原作漫畫《爆笑管家》嘅主角之一。日文動畫版由白石涼子配音；香港Animax版由郭碧珍配音、TVB版由黃玉娟配音。
綾川梨乃

綾川梨乃，係日本嘅一個女藝人同埋配音員。
綸章絲綢店

綸章絲綢店舊址，地面嘅「周六福」招牌喺2019年先至掛上。
綸章絲綢店係中國廣東廣州一有大清特色嘅建築，1902年起好，喺荔灣區下九路40～42號。
佢間嘢早前係由司理伍君烈出手創辦嘅盛記布舖，主要搞純棉布料行業。後嚟加咗絲綢經營而改名做綸章絲綢店，亦發展成廣州最大嘅紡織品專業名舖。
珍珠米

珍珠米，有時叫日本米，係短身米，米身短到差唔多圓形噉，睇落係珍珠，所以叫珍珠米。出產地主要喺溫帶地方，最多係日本同華北地區。
正宗壽司就需要用到珍珠米整。而其他好多日本菜菜式一樣會用到珍珠米。
珍珠花屬

珍珠花屬（粵拼：zan1 zyu1 faa1 suk6，學名：Lyonia）係杜鵑花目杜鵑花科嘅一個屬。
珍珠果占樂隊

珍珠果占樂隊（Pearl Jam）係個美國嘅搖滾樂隊，1990年喺西雅圖成立。
矮蜜蜂

矮蜜蜂（dwart honeybee；學名：Apis florea）係源自南亞同東南亞嘅一種細隻蜜蜂。
矯形外科

矯形外科（粵拼：giu2 jing4 ngoi6 fo1，英文：orthopaedics）又叫骨外科，係醫學上面專係研究同醫啲骨相關嘅病嘅外科。
矮蝙蝠魚

矮蝙蝠魚（學名：Ogcocephalus pumilus）係棘茄魚科蝙蝠魚屬嘅其中一個種。
矮行星候選

下列嘅表入面係一尐可以作為類冥矮行星候選人嘅外海王星天體，佢哋嘅直徑至少都喺400公里以上。
矮馬

矮馬係一類細型嘅馬，腳通常比較短同粗。喺西方嘅標準定義，隻馬由地下到膊頭少過147厘米，就係矮馬。
矮瓜

矮瓜，卽係茄，又叫茄瓜、茄子，係茄科茄屬一年生草本植物，瓜通常係紫色，亦有白色。
矮精靈

矮精靈（粵拼：ngai2 zing1 ling4 / 英文：Leprechaun）係一種傳說生物，常見於愛爾蘭嘅民間傳說，有陣時會畀人當係仙子嘅一種。
喺廿一世紀初，矮精靈係愛爾蘭民間傳說當中最出名嘅角色之一，成日畀人同愛爾蘭聯想埋一齊。

形象
睇埋：仙子
喺廿世紀打前，矮精靈嘅形象通常係「獨行，望落似生得好矮－得大約 3 呎咁高－嘅人類，鍾意惡作劇」。根據當時啲人嘅諗法，矮精靈唔似得仙子噉會造成真正嘅危險－例如嗰時嘅傳說話，仙子好興拐帶細路，而矮精靈唔會做埋嗮啲噉嘅壞事，頂攏係會整蠱吓人同為人帶嚟不便。
到咗廿世紀，矮精靈嘅形象有少少變咗：矮精靈依然係「生得細粒鍾意惡作劇」；但外形通常會特定係「鬍鬚濃密、得大約 3 呎咁高嘅男人」，其他常見嘅特徵包括著住綠色衫、戴住綠色帽、曉造鞋同埋會收埋黃金... 等等；喺性格上，矮精靈多數係聰明又古惑－啲故仔成日講到，有人類想捉住矮精靈搵出佢哋收埋嘅黃金，但矮精靈詭計多端，好多時人類望向第度再望返轉頭，矮精靈就已經唔見咗。
矮葶藶

矮葶藶（學名：Draba handelii）係十字花科葶藶屬下嘅一個種。
矮行星

估計最大嘅海王星外天體，包括冥王星同穀神星，其他天體亦可能係矮行星。
矮行星（Dwarf planet），又叫做侏儒行星，係介乎行星同埋太陽系細天體之天體，係2006年8月24號國際天文聯會定義，以重新分類太陽系中天體。呢個定義
定義係會後天文學家重爭論緊。

定義
2006年8月24號，第26屆國際天文學大會喺捷克首都布拉格開。大會確認咗矮行星個名同埋定義，決議文係咁講：
圍繞太陽行而有軌道嘅天體。
有足夠質量以自身嘅重力克服固體應力，形狀達致流體靜力學平衡（接近球形）。
無清除喺近似軌道上嘅其他小天體。
唔係行星嘅衞星，或者其他非恆星嘅天體嘅衞星。

候選矮行星
以下係候選矮行星，呢啲天體嘅直徑據研究都大過750公里：
亡神星
塞德娜
創神星
2002 TC302
伐樓拿
2002 UX25
2002 TX300
伊克西翁
小行星帶上第二、第三同第四大嘅小行星（4號灶神星、2號智神星同10號健神星）都可能成為矮行星，只要佢哋能達到流體靜力平衡嘅形狀（橢球體）。但係目前重未夠證據。
矮黑猩猩

矮黑猩猩係黑猩猩屬其中一種動物。雖然佢叫矮黑猩猩，但高度並唔係明顯矮過普通黑猩猩，只係身型相對修長少少。
臺南市大文國民小學

民國100年01月01日臺南縣市合併並升格為直轄市，改制後校名為臺南市七股區大文國民小學。

校舍沿革
59.09 自然增班興建教室二間，計12間，除校長室、辦公室外，一至六年級共十二班。
60.02 完成磚牆260公尺同校門一座。
60.03 完成200公尺運動場。
60.07 第一屆畢業生捐贈大圓環一座。
62.07 完成校門橋之拓寬同圓環周圍柏油工程。
65.03 完成校門前大排水溝工程。
65.10 完成東廁所排水溝工程。
66.03 完成中廊佈告欄工程。
68.10 興建綜合水泥球場。
68.12 興建大象水泥滑梯。
72.12 完成東棟教室改建平頂工程。
74.09 購置圖書室書籍、鐵窗、鐵門設備20萬元。
75.10 完成北棟教室改建平頂工程277萬元。
77.03 台南縣政府補助自然科學儀器設備20萬元。
77.06 台南縣政府補助遊戲器材設備20萬元。
80.06 興建營養午餐廚房，並喺當年9月開始辦理午餐供應。
83.12 興建西棟教室兩間。
84.06 完成視聽教室工程。
85.08 完成運動場PU跑道工程（操場面積2563.93M2，跑道面積1999.04M2，內環長度198.75M，外環長度580.03M 計六道每道相隔1.05M）。
87.09 完成綜合水泥球場一面。
87.12 完成前庭連鎖地磚工程同兩側停車棚。
87.12 完成教室防水防漏工程。
88.02 完成南側排水同填土工程。
88.06 完成彈性安全地墊工程。
88.07 完成電腦教室裝潢同電腦設備。
88.10 充實五六年級教室英語教學設備。
88同89年度充實與更新午餐廚房內部設備。
89.12 完成小班教學設備採購。
90.03 興建學生活動中心一座。
90.10 遊戲器材修繕。
90.10 改善飲用水設備。
91.03 完成監控系統設備。
91.03 充實活動中心設備。
91.03 完成廁所新建工程。
93.11 完成初級資訊種子學校資訊設備建置。
94.06 完成老舊危險校舍整建計畫硬體工程新建教室十七間。
95.04 完成校園校門圍牆整建工程。
95.08 完成校園公共藝術工程。
97.11 完成永續校園工程。
98.04 完成二樓戶外平台修建工程。
98.08 莫拉克颱風，台積電公司協助學校圍牆倒塌復建（約35公尺），同更換RO逆滲透中央處理系統，捐贈廚房飯鍋三只，並將脫落嘅川堂走廊磁磚修補，大門馬達修復，同埋校門前兩側水泥步道修復。
99.03 完成午餐廚房修繕工程。
99.04 完成莫拉克風災國中小校園復建工程（包含前庭連鎖磚加高、風雨球場修繕、西廁所磁磚修繕同西楝專科教室空地綠化）。
99.06 完成莫拉克風災國中小校園復建工程賸餘款再利用工程（操場橡膠樹花台加高同美化）。
99.10 完成大文國小東側廁所新建工程。
100.02 完成大文國小綜合球場地坪修建工程（地坪加高12公分嘅陽離子環氧樹脂沙漿球場）。
103.03 完成閱讀環境優質化——圖書館改造工程。
105.08 完成檔案室櫃子更新（10座4尺*8尺）。
105.08 汰換同更新校園第一套監控系統設備（教育部補助）。
105.09 增加校園第二套監控系統設備（教育局補助）。
106.07 完成西側美勞教室同廚房防水閘門設置。
106.09 增加校園第三套監控系統同校園安全警報系統（教育部補助）。
106.09 完成遊樂器材安全改善。
106.12 完成車庫同連接走廊鐵皮屋頂同教學大樓一樓油漆同更換活動中心10盞天井無極燈。

歷任校長
民國59年08月，縣府核派陳紅銅先生為首任校長（第一任）。
民國64年08月31日陳紅銅校長奉調七股國小，縣府核派李福成先生接任校長（第二任）。
民國70年09月25日李福成校長奉調西港鄉港東國小，縣府核派吳茂先生接任校長（第三任）。
民國74年04月03日吳茂校長奉調佳里鎮延平國小，縣府核派吳新川先生接任校長（第四任）。
民國80年09月01日吳新川校長奉調西港鄉港東國小，縣府核派鄭同元先生接任校長（第五任）。
民國85年08月01日鄭同元校長奉調將軍鄉將軍國小，縣府核派姜寶山先生接任校長（第六任）。
民國87年08月01日姜寶山校長奉調安定鄉南興國小，縣府核派陳榮元先生接任校長（第七任）。
民國94年08月01日陳榮元校長奉調佳里鎮信義國小，縣府核派黃泰記先生接任校長（第八任）。
民國98年08月01日黃泰記校長奉准退休，縣府核派王明凱先生接任校長（第九任）。
民國105年08月01日王明凱校長奉准退休，市府核派劉春男先生接任校長（第十任）。

學校特色
學校公園化：樹木成蔭、綠草如茵、百花爭艷、炎夏清涼、學習仙境，並成為社區休閒活動中心。
校園全天開放：傍晚或清晨活動慢跑者一片熱鬧景象炒熱咗校園，運動過後清理校園還給學校一片清靜。
校務民主化：分層負責、校務推展全體參與共同決定、充分授權負責人、教師第一，學生為先。
安全教育徹底推展：路隊整齊、家長載送戴安全帽、重視生活教育同管理、違規者立即處理。
重視品德教育：推動榮譽制度，訂定大文之星獎勵辦法，並喺每學年度舉辦榮譽制度摸彩活動。
充分利用圖書室，鼓勵兒童閱讀課外書籍，增進多方面學識，而家係天下雜誌希望閱讀學校。
發展體育教學—踢毽隊、游泳教學同每學期實施一次校內運動會，培養學生強健體魄。
成立社團——鄉土歌謠合奏樂團，多次參加比賽，榮獲佳績。
重視藝能科教學——利用2688專案外聘音樂、美術、舞蹈老師到校教學。
成立民俗藝陣——聘請老師指導電音三太子、獅鼓陣同大旗隊多次參與社區活動同新春拜年活動，深獲好評。
臺南市旅遊景點一覽

臺南市旅遊景點一覽所介紹嘅係臺南市重要公共設施、大型公園、風景區、觀光工廠、體育設施、寺廟、百貨、商圈、古蹟、知名夜市同五星級飯店。
東豐路
臺南市永華市政中心（原省轄臺南市政府）
美女郊遊遊

《美女郊遊遊》（英文：Mountain Girl）係香港電視娛樂製作嘅真人騷節目，由沈殷怡、陳欣妍主持，固定嘉賓何啟華（節目入面叫佢做「團隊好友」），佢哋會挑戰香港唔同嘅行山路線，又介紹沿路嘅郊外風景。節目由2020年4月13號到4月24號香港時間逢禮拜一到五22:30－23:00喺ViuTV播。
呢個節目嘅誕生，源自同年2月播出嘅煮食比賽《辣伙頭》入面，沈殷怡（Shirley Sham）同陳欣妍（Shirley Chan）嘅組合（合稱「Double S」）深受觀眾歡迎，所以電視台就食住個勢幫佢哋開拍新節目。由於拍呢個節目要成日攀山涉水，沈殷怡需要暫時退出主持直播節目《今日疫情》。

愚人節宣傳片
ViuTV官方Facebook專頁喺4月1號貼出宣傳片，片入面兩位女主持沈殷怡同陳欣妍上身只係着住三點式泳衣行山，又號稱係「ViuTV首個只著三點式行山節目」，引起網民熱烈討論。不過網民普遍認為呢段宣傳片純粹只係愚人節嘅搞作，最後專頁喺4月2號亦承認咗條片只係「愚人節福利」，又話個節目實情係「美女行山中伏真人騷」。另外，三位主持喺4月8號亦上過直播節目《埋嚟睇 埋嚟玩》做宣傳，又喺節目入面播返喺Facebook嘅宣傳片。

滑翔傘教練被揭差人身份
節目第2集本嚟安排主持玩滑翔傘，不過因為太大霧而取消。有觀眾發現出鏡嘅滑翔傘教練正職係差人，曾經喺示威嗰陣阻止義務急救員急救示威者，又鬧過示威者。有啲網民上到滑翔傘學校Facebook專頁度留言，質疑佢點解可以秘撈，結果教練留言辱罵班網民。而製作團隊雖然有搵個另一日補拍主持玩滑翔傘，但因為呢場爭議，相關片段最後都抽起咗唔播。
美墨戰爭

美墨戰爭（英文：Mexican–American War）係喺1846年到1848年美國同墨西哥打嘅一場戰爭。
美士基打

美士基打（葡文：Vicente Nicolau de Mesquita，1818年7月9號—1880年3月20號），又譯味士基打軍曹，澳門土生葡人嘅軍人。
美士基打曾於1849年8月白沙嶺事件中帶領葡萄牙士兵佔領關閘、襲擊北嶺炮台，殺害大清官兵，後尾軍銜逐漸升至上校。澳葡政府曾於1940年於議事亭前地豎立一銅像以資紀念，但喺「一二三事件」中畀示威群眾拉倒。
依家位於澳門半島中部嘅美副將大馬路（Avenida do Coronel Mesquita）、美上校里、美上校圍、美副將街和美副將巷、及位於氹仔嘅美副將馬路（Estrada Coronel Nicolau de Mesquita），都係紀念佢而命名嘅。
美基工業大廈

美基工業大廈（英文：Mai Kei Industrial Building）係香港新界屯門工業區一棟工業大廈，喺新合里5號，近住港鐵屯門站。

簡介
美基工業大廈樓高21層，每層分六個單位，有三部貨𨋢，一部客𨋢。

事跡
因為大廈近住西鐵屯門站同去深圳灣口岸嘅巴士總站，所以近年開咗好多水貨舖頭，做咗區內水貨客集結中心。由於售賣水貨違反咗工業大廈公契，所以喺2015年政府正式採取行動，罕有引用《政府土地權（重收及轉歸補救）條例》，沒收咗賣水貨嘅單位。不過違法情況好快就死灰復燃。
美女廚房

《美女廚房》（英文：Beautiful Cooking）係香港一電視節目，主題係烹飪遊戲，由無綫電視製作。遊戲本身係日本朝日電視台所創，即《日本靚靚廚房》或者《辣妹圍裙》（日文《愛のエプロン》）。因為無綫買到朝日授權，就拍成《美女廚房》。節目口號係「美女廚房，食咗先講」，每集請女藝員三人比賽廚藝，亦請男藝員兩人做評判，第一輯大受歡迎，最高收視突破40點，打破咗《超級無敵獎門人》紀錄，成為最高收視嘅遊戲節目。

第一輯
第一輯由鄭中基、方力申同梁漢文主持，喺2006年5月28號開始，逢禮拜日夜晚九點，喺翡翠台度播，一共19集。節目有助手謝珊珊、黃卓慧、謝兆韵、孫慧雪同陳文靜。

第二輯
第二輯同第一輯一樣，都喺翡翠台播出，另加高清翡翠台。時間喺2009年4月5號到11月1號，逢禮拜日夜晚九點半到十點廿五分，但2009年4月26號之後改為九點到十點。原本諗住出十八集，後尾收視太好，加多十集，一共廿八集。節目助手轉晒，變成劉俐、陳蕊蕊、王淑玲、丁樂鍶、梁懿晴、王寶寶同關婉珊。

爭議
節目雖然收視好，但亦引來唔少批評，例如：
節目形式抄日本電視節目《辣妹圍裙》，生活台嘅《日本靚靚廚房》。查實無綫有買到該節目嘅版權。
有啲參賽者廚藝差，畀觀眾投訴虐待動物，例如大力拍魚、畀魚跳到地咁。
有啲參賽者嘅衣著裝扮，唔適宜入廚，又或者節目唔啱細路睇。
成個節目所宣揚嘅價值觀，唔係教人烹飪樂趣，而係刻意令唔曉煮飯嘅參賽者出醜，同埋試食者誇張表演痛苦表情。電視台將呢種節目放喺黃金時段播出，容易搞到年輕一代唔願學煮嘢。
香港人都够嘥嘢食，節目多數參賽者都廚藝差，嘥嘢食。當中有唔少貴價海鮮。有啲參賽者，重表現出唔識煮嘢係理所當然，畀網友標籤做「港女」。
報章雜誌喺報道呢挻節目時，登嘅圖片經常低炒、高炒等角度來拍，拍埋女人露胸同露底鏡頭，畀網民叫做「美色廚房」。
最佳綜藝資訊節目
礦泉街道

礦泉街道係中國廣東省廣州市越秀區轄下嘅一個街道。轄區總面積2.7平方公里。有戶籍人口69921人。

參考資料
〈礦泉街道簡介〉。廣州市六榕街道辦事處網站。喺2007年10月27號搵到。
睇 • 論 • 改 • 歷越秀區政區行政隸屬：中華人民共和國廣東省廣州市　　區政府駐地：北京街道街道：北京街道 | 洪橋街道 | 六榕街道 | 流花街道 | 光塔街道 | 人民街道 | 東山街道 | 農林街道 | 礦泉街道 | 大東街道 | 大塘街道 | 白雲街道 | 珠光街道 | 建設街道 | 華樂街道 | 登峰街道 | 黃花崗街道 | 梅花村街道睇埋：中華人民共和國廣東省鄉級以上政區一覽。
礦物

礦物係地出之物，通常係固態化學物質，有特定化學成份，有一定嘅原子結構同物理特性。石頭（火成岩同變質岩）通常係礦物混雜，而礦物就單一啲。礦物可以係天然元素，或者鹽類，或者複雜嘅晶體結構。靚而罕有嘅礦物就會成為寶石；含有重要金屬嘅礦物就叫礦石礦物。礦物學就專門研究礦物。
唔同嘅礦物

分類
自然元素，如金、石墨及鑽石（碳）、硫磺
硫化物，例如方鉛礦、辰砂、黃銅礦
氧化物同氫氧化物，例如赤鐵礦、剛玉
碳酸鹽，例如方解石、孔雀石
鹵化物，例如食鹽、螢石
硝酸鹽同硼酸鹽，例如硝石、硼砂
硫酸鹽、鋇酸鹽及鎢酸鹽，例如石膏、黑鎢礦、藍礬
磷酸鹽、砷酸鹽及釩酸鹽，例如綠松石、砷鉛礦
矽酸鹽，例如石英、長石、雲母、輝石、橄欖石、鋯石
當中又以矽酸鹽佔大多數，最罕有嘅係自然元素，因為需要好特定嘅情況先可以令極少化學元素唔同周圍其他元素產生化學作用而結合。
礦工

礦工（粵拼：kong3 gung1）係指負責採礦嘅職業。礦工會親身走入礦場度，用架生掘啲礦物出嚟。
礦工嘅待遇視乎國家同地區而定，可以幾好搵。不過礦工算係比較危險嘅工，時不時都有礦工因為礦洞塌陷等嘅原因傷亡。
礦泉泳場

礦泉泳場（粵拼：kwong3 cyun4 wing6 coeng4；英文：Guangzhou Mineral Spring Natatorium），又嗌礦泉游泳場，係中國廣東廣州嘅大型泳池，1959年7月動工，1960年5月起好兼開放，位置喺越秀區三元里大道497號（北站路同三元里大道交界西南角，北環高速公路同機場高速公路交界西南角）。
佢係全廣州地區唯一用純天然礦泉水嘅泳場，有「羊城第一泉」嘅稱呼，池水都出喺801m深嘅地下天然優質温泉。

史
1950年代初期，廣東省長陳郁好關注廣州地區嘅文明建設，後嚟先成立咗中山醫學院礦泉研究室嚟研究礦泉水嘅質量。經過專家認證，最後確定三元里地區啲礦泉水最正，所以決定1958年，喺三元里近機務段同沙涌南一帶喐手起廣州市內唯一嘅泳場。1959年7月，泳場正式動工；1960年5月起好兼開業。開業初期嗌過温泉泳場，嗰時凈得個50×25米嘅水池同啲簡單設施。1964年6月，廣州市委為咗保護礦泉嘅生態而喺泳場入面立碑公告保護，1978年正式改名做礦泉泳場。1979年新起多個（35×25）m嘅水球池。1981～1984年搞過擴建同改建工程，重新起咗輪滑場。1986年新整咗個兒童池。1987年，由於廣州地區辦六運會，泳場又整咗兩個（25×13）m嘅室內訓練池做訓練同短池比賽嘅用途。
2012年4月13號，泳場方宣佈正式閉館改造，重喺當年9月1號正式動工；雖然夏天時，由於泳場受到閉館嘅關係，令好多泳客反對，但場方承諾，凈開放從6月15號到8月19號嘅場次，其它日期都唔對外服務直到2013年6月28號重新開放為止。

設施
礦泉泳場泳池除咗有2個國際標準嘅（25×13）米短池、重有個似住宅小區咁大嘅兒童池、一個（50×25）m嘅標準池，同埋（35×25）m嘅水球池。
水池水深
訓練池：1.2ｍ～1.6m（唔對外）
兒童池：0.6m～0.8m
標準池：1.4ｍ～1.7m
水球池：1.9m～2.2m（唔對外）

開放時間
呢間游水場有分開幾個場次開放。時間分別係：
5月
白天場：09:30～11:30（禮拜一、五唔開）
挨晚場：15:30～17:30
6～9月
白天場：09:30～11:30（禮拜一、五唔開）
挨晚+晚黑場：16:00～21:00
10月～第二年4月
挨晚場：15:30～17:30（禮拜五唔開）
礦場

礦場（mine），又叫礦山，喺礦業入面係指專門做採礦工作嘅地方，可以分做露天同地底兩類。
礦物學

礦物學（Mineralogy）係地質學嘅分支學科，研究礦物嘅物理、化學性質同埋地理分佈。
礦泉

礦泉係流出含礦物嘅水嘅天然水泉，出產嘅水叫礦泉水。
礦泉水

礦泉水（英文：Mineral water）係指以地下礦泉涌出嘅水爲原料，含有礦物質、微量元素或其他物質嘅一種飲用水，市面上買到嘅礦泉水通常都係裝喺膠樽或玻璃樽度。
舌劍上的公堂

《舌劍上的公堂》（英文：Return Of The Silver Tongue），係香港無綫電視製作嘅清裝法律電視劇，由郭晉安、田蕊妮、黃翠如同麥長青領銜主演，監製李艷芳。呢套劇係用陳夢吉同荒唐鏡鬥法嘅事跡做背景嚟改編創作。
舌化椧谷站

舌化椧谷站係大邱地鐵1號線嘅起點站，喺大韓民國大邱廣域市達城郡花園邑（韓文：화원읍）舌化里同椧谷里嘅邊界。

車站構造
站體係2面2線側式月台嘅地底車站，等車月台有月台幕門，並有8個出口。
呢個站可以通過等車室嚟轉反方向嘅列車。

史
2016年5月31號：決定咗站名係舌化椧谷站。
2016年9月8號：1號線嘅西延段通咗車，落成啟用。
舌鰨科

舌鰨科（Cynoglossidae），係輻鰭魚鰈形目嘅一種魚，形狀似條脷。
舌尖上的雙餸飯

《舌尖上的雙餸飯》（英文：Taste of the Two Dishes）係一套由好好制作製作嘅飲食節目，由李尚正主持。節目由2023年9月11號到9月15號，禮拜一到五 21:00-21:25，喺香港奇妙電視有限公司嘅HOY TV首播。節目會介紹香港嘅雙餸飯。
舌冠音

舌冠音（粵拼：sit3 gun1 jam1；英文：Coronal consonant）係輔音嘅一種，用條脷有彈性嘅前端嚟發。
舌蠅屬

舌蠅屬（學名：Glossina）係雙翅目舌蠅科（Glossinidae）下唯一一個屬。
芬梨道

芬梨道（英文：Findlay Road）係香港扯旗山一條馬路，由山頂道同柯士甸山道交界開始，去到施勳道同種植道交界。
芬治大道

芬治大道（英文：Finch Avenue）係加拿大多倫多北部打橫嘅一條大街，北面對上一條大街係最北嘅士刁大道，南面對落一條大街係雪柏大道。
同好多喺多倫多打橫嘅大街一樣，條街分東西兩截，央街以東叫芬治大道東（Finch Avenue East），央街以西叫芬治大道西（Finch Avenue West），芬治大道東行嘅係39號巴士，芬治大道西行36號巴士。
佢沿途有兩個地下鐵站，分別係夾央街嘅 Finch 站 同芬治大道西夾 Keele 嘅 Finch West 站，但係因為1號綫係 U 字形，雖然兩個地鐵站之間搭巴士只需要半個鐘，搭地鐵反而要幾乎兩個鐘。
芬箕托

芬箕托（Fan Kei Tok）係香港嘅山，海拔高369米，喺北區，附近範圍劃咗入船灣郊野公園。
芬箕托原名糞箕托，「糞箕」係圍頭話，即係裝糞便嘅器皿，後尾啲人嫌個地名核突，所以將「糞」雅化做近音嘅「芬」。
芬蘭

芬蘭（粵拼：fan1 laan4；芬蘭文：Suomi；瑞典文：Finland），官名芬蘭共和國（芬蘭文：Suomen tasavalta；瑞典文：Republiken Finland）係一個北歐國，同瑞典、挪威同埋俄羅斯接壤，西南面俾波羅的海環繞，東南部係芬蘭灣，西面就係波的尼亞灣。
芬蘭地闊人少，人口密度係歐盟之中最疏嘅。

歷史
19世紀初，芬蘭畀俄羅斯佔據咗。1917年俄國十月革命之後，芬蘭脫離俄國獨立。芬蘭喺1939年－1940年冬季戰爭之後，被迫割地畀蘇聯。1941年德國入侵蘇聯，芬蘭趁機出兵收復番之前割畀蘇聯嘅地，但係之後隨住德軍節節敗退，芬蘭侷住同蘇聯講和，仲要割更多嘅地畀蘇聯。

軍事
芬蘭打算喺2022年申請加入北約。但係因為北約加新成員要全票通過，申請一直都未成功，2023年3月27號，匈牙利國會通過贊成芬蘭加入北約嘅法案。之後土耳其都同意埋芬蘭成為北約成員國。2023年4月4號，芬蘭正式成為北約成員國。
芬蘭-烏戈爾語族

芬蘭-烏戈爾語族（英文：Finno-Ugric）係烏拉語系嘅語族，呢個語族散佈喺東歐同周圍嘅某啲地區，比較出名嘅成員有匈牙利文、芬蘭文同愛沙尼亞文等等。
佢哋唔屬印歐語系，但佢哋歷史上同歐洲嘅眾印歐語言有緊密嘅接觸，因而有唔少特性似歐洲印歐語言。

特徵
睇埋：文法格
芬蘭-烏戈爾語族喺文法格方面幾唔尋常。佢哋出嗮名有極豐富嘅文法格，例如芬蘭文嘅名詞有 15 隻文法格，而匈牙利文嘅名詞就有 18 隻格。
匈牙利文另外唔同嘅係唔用屬格表示擁有，而係好似聖經希伯來文咁，係被擁有嗰樣嘢變格：
英文用屬格嘅話，係喺擁有者嘅名詞度加後綴－例如 John 指阿莊，而 John's 指阿莊嘅...－擁有者嗰隻名詞後面加咗 's 呢橛後綴，
匈牙利文就會喺被擁有嗰樣嘢度加後綴－例如 alma 係指蘋果，而 Péter almája 係指彼得個蘋果－留意到，為咗表示「擁有」而變樣嘅，係 alma（蘋果）唔係 Péter（彼得）。
... 呀噉。
芬洛

芬洛（荷蘭文：Venlo）係荷蘭一座城，喺林堡，人口10萬。
華抱山

華抱山（吳語拉丁字：Ĥō-boŭsè），係無錫地區流傳嘅吳語史詩山歌，有15000行咁長。山歌講述明朝尾嘅英雄華抱山嘅古仔。
華拉斯汀

華拉斯汀（克羅地亞文：Varaždin），國語譯瓦拉日丁，係克羅地亞華拉斯汀縣首府，人口4萬。
華拉路

華拉路（Francisco Varallo，1910年2月5號—2010年8月30號）係阿根廷足球員，踢過第一屆嘅1930年世界盃足球賽。佢係最長命嘅世界盃足球員，享年100歲。
花葉冷水花

花葉冷水花（粵拼：faa1 jip6 laang5 seoi2 faa1；學名：Pilea cadierei）；福州地區嗰邊嗌金邊山羊血（gam1 bin1 saan1 joeng4 hyut6；閩南話：kim-pinn-san-iûnn-hueh或kim-pinn-san-iûnn-huih）；佢係蕁麻科冷水花屬嘅長年生常綠草本植物或灌木，原產地喺越南嘅中部山區。

形態
成樖嘢冇毛，啲根莖幾乎黐喺地度生。而佢嘅莖係肉質嘅同時，佢下邊有些小木質化。而葉方面，佢係對生品種，倒立蛋形，入面有好多汁響度。葉色方面，上深綠下淡綠，中間有2條間斷嘅白斑，佢有草質托葉響度。而花嘅方面，呢種樹嘅花公同花乸都唔生喺同一樖樹度，其中花公係序頭嘅樣，而花乸係倒立嘅梨形。佢啲花成日生係葉杈嗰度；而花蕊方面，花公嘅蕊係比較明顯，但係花乸嘅蕊係唔明顯嘅，而且退化咗之後就變成圓錐體嘅樣。

用途
呢種植物一般用嚟做城市嘅綠化植被植物，同時佢重可以做盆景都得。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
成樖嘢都可以做藥，佢有清熱解毒同利尿嘅功效。
花葉蘆竹

花葉蘆竹（粵拼：faa1 jip6 lou4 zuk1；學名：Arundo donax），又叫蘆竹（lou4 zuk1）或蘆荻（lou4 dik6），既係禾本科蘆竹屬嘅一樖長年生嘅水生草本植物，又係成日畀人睇嘅水邊植物。喺熱帶同亞熱帶地區先至搵到。

形態
樖嘢睇落去同蘆葦差唔多。地下莖短而粗，有好多分枝。葉片多似披針；色介乎黃白條紋之間，後逐漸加綠條紋，夏天出樹葉時變綠。花屬圓錐花序，生喺梗頂。穗似掃把。

用途
植株可以做庭院嘅觀景植物，亦可以做藥。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
花葉蘆竹嘅根、莖同嫩苗、佢煅燒出嚟啲汁都可以用嚟做藥，佢有以下呢啲功效：

生態淨化
佢對人工濕地同生活邋遢水有比較好嘅淨化效果。
花蓮火車出軌

2021年4月2號，臺鐵第408次太魯閣號火車喺北迴線花蓮秀林鄉和仁段清水隧道北口附近出軌。事故造成51人死亡，200人受傷。呢次係臺灣自1948年以嚟最嚴重嘅火車失事。

各方反應
呢節要加長。

香港
香港藝人杜汶澤喺Facebook表示捐出100萬新台幣畀死者家屬。
另外，有啲香港市民捐贈善款嗰陣時，利用轉數快（FPS）將款項誤交至兆豐銀行嘅香港分行。但因為法例問題，唔可以用內部方式將款項轉交至台灣總部，所以會點算後會免費退款，呢啲善款有700幾筆，總金額有40萬港元。
花莞高速公路

佢亦係中國華南地區第一條城區綠色公路。呢條高速公路雖然名義上係經花都到東莞，但成條高速喺廣州城區入面。

工程
呢條高速公路喺2011年12月30開始喐手起，2020年11月1號正式通車。

出入口同連接嘅道路
注意：呢條高速公路嘅知識城站同廣河高速公路嘅知識城站唔係同一地方，喺呢兩個收費站之間往返要收錢。
花蓮市

花蓮市係中華民國臺灣花蓮縣嘅一個縣轄市，亦係花蓮縣縣治，面積29.41平方公里，人口10萬。
花荵科

花荵科（粵拼：faa1 jan2 fo1；學名：Polemoniaceae）係雙子葉植物綱杜鵑花目嘅一個科。
花葉良薑

花葉良薑（粵拼：faa1 jip6 loeng4 goeng1；學名：Alpinia sanderae）係杜鵑花科山薑屬嘅多年生草本植物，原產東南亞嘅熱帶同亞熱帶地區。

樣
植株高2～3m。葉似披針，頂端漸尖，喺尖嘴位有些少碌過噉；基部漸窄，邊緣有短軟毛，兩邊冇毛。花屬圓錐到總狀花序，向下沊；花序軸紫紅，有軟毛，分枝超短，喺每分枝有1～3朵花；苞片仔橢圓，白，頂端粉紅，每次開花時𢲩住花冧；花梗超短；花萼似唥鐘，白，頂端粉紅，一邊開裂，頂端齒裂；花冠條管短過花萼；裂片橢圓，乳白，頂端粉紅；子房金黃，有粗毛；每年6～7月開花。果屬蒴果，圓形，有疏嘅粗毛同埋暴露嘅條紋，熟時轉朱紅。籽有棱；每年7～10月結果。

用途
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
呢種植物一般可以用嚟畀人睇，甚至可以做庭院嘅綠化植物。根同梗、果可以做藥，有温中燥濕、行氣止痛、截瘧嘅功效。
花茶

花茶泛指用花整嘅茶。
常見花茶包括：
香片，即係茉莉花茶
菊花茶
玫瑰花茶
花蓮機場

花蓮機場（粵拼：faa1 lin4 gei1 coeng4）係臺灣花蓮縣嘅一個軍民共用機場，1962年5月16號啟用。
花龍蝦

花龍蝦（Panulirus ornatus），簡稱花龍，係種食用蝦，生學分類係屬十足目龍蝦科龍蝦屬。
花鼠明星俱樂部：開心大唱遊

《花鼠明星俱樂部：開心大唱遊》（英文：Alvin and the Chipmunks: The Road Chip）係一部2015年美國動畫電影，由拉加·高斯內爾執導。
芳村大道

芳村大道（粵拼：fong1 cyun1 daai6 dou6）係中國廣東省廣州市入面嘅其中一條主幹道，喺荔灣區入面。成條馬路西北-東南走向，西北邊從佛山市南海區同廣州市荔灣區嘅交界嘅廣佛公路嗰邊開始，一直向東行，跟住屈個彎兜向東南邊，之後轉個彎兜向南邊，一直去到東沙大道嗰頭。

概要
全長9公里，闊48米，雙向8車道。呢條馬路分開咗東、南、西、北、中五條。

芳村大道嘅三條道路，起點到終點
芳村大道西：從廣佛公路嗰邊開始，一直去到石圍塘涌嗰頭。
芳村大道北：從石圍塘涌嗰邊開始，一直去到山村橋嗰頭。
芳村大道中：從山村橋嗰邊開始，一直去到花蕾路嗰頭。
芳村大道東：從花蕾路嗰邊開始，一直去到鶴洞路嗰頭。
芳村大道南：從鶴洞路嗰邊開始，一直去到東沙大道嗰頭。

史
其實呢條馬路喺1954年嗰陣開始喐手起，最初嗰時凈係從花地河邊一直去到而家白鶴洞碼頭附近嘅泥路（而家係山村橋東邊嘅芳村大道嗰橛），直到1962年嘅山村橋起好咗之後先至連埋咗。到咗1972年先至將沖口地段附近嘅芳村大道起成柏油嘅路面。到咗1987年2月就開始整闊條馬路，之後喺1998年——2001年重大規模噉整闊咗條馬路，將之前闊24米嘅雙向4車道變成而家闊48米嘅雙向8車道馬路，重加咗條綠化隔離帶出嚟。雖然話喺2008年準備學荔灣區到天河區嗰橛嘅東風路噉快速化，將珠江隧道南邊冇幾遠嘅立交橋拆咗佢嚟起過條新嘅立交，但係到而家為止一直都冇搞到。而下芳村附近嘅花蕾路嗰頭嘅立交橋早就喺2009年3月30號就起好咗，甚至連附近嘅洲頭咀隧道甚至喺2015年1月底通埋車。

交通
以下呢拃字，加粗咗嘅字係轉車嘅地鐵車站。
廣州地鐵1號綫：
芳村站
芳村碼頭

芳村碼頭（粵拼：fong1 cyun1 maa5 tau4）係廣州一個客運碼頭，喺荔灣區芳村嘅白鵝潭風情酒吧街嗰邊。對面可以睇到白天鵝賓館、粵海關同南方大廈。呢度有過江渡輪可以去到大坦沙、黃沙同南方大廈、天字碼頭、大元帥府、中大北門、廣州塔、海心沙亞運公園嗰邊。呢條碼頭好多時畀芳村住嘅人嚟過河到荔灣、越秀、海珠、天河用。其中，珠江夜游啲船都喺呢度開始行。
芳提娜芝士

芳提娜芝士（法文：Fontina），係種意大利原產嘅半軟質芝士，亦係做芝士火鍋嘅其中一隻芝士。
芳村堂

芳村堂（粵拼：fong1 cyun1 tong4）係中國廣東廣州一天主教堂，1891年創辦，喺荔灣區芳村信義路27號（下芳村洲頭咀隧道西出入口南邊近信聯街口）。
而家佢係芳村嘅唯一天主教堂。

史
呢間教堂最早喺1891年由那夏禮牧師喺培英學校（而家係廣州市培英中學）入面創辦，早期冇定名，期間淨得好少天主教徒參拜。直到民國12年（1924年），因太多天主教徒參拜，所以喺芳村嘅平民大街另起咗間教堂，定名做平民堂，隸屬中華基督教廣東分會。中華人民共和國成立後嘅第十一年（1960年），因實行教堂聯合參拜，令好多芳村地區啲教堂合併晒。嗰時喺白鶴洞、水上福音船、芳村堂同呢間教堂合併，統一定名做芳村堂，地址亦定喺平民大街嗰邊參拜。1966年8月，因文革爆發，受「剷除一切牛鬼蛇神」思想影響，教堂亦閂咗檔，直到1986年1月17號先至重新開放宗教活動。1993年因起珠江隧道，宗教活動亦一度停辦，即使係珠江隧道喺1995年開通後都冇恢復，直到1997年先至搬到信義路一帶恢復返宗教參拜。
芳村站

芳村站（粵拼：fong1 cyun1 zaam6；英文：Fangcun Station），規劃時期嗌過芳村花地站（Fangcun Huadi Station），係廣州地鐵1號綫車站，1997年6月28號開放，位置喺荔灣區芳村嘅芳村大道中同花地大道北嘅交界。
呢個站嘅1號綫區域曾經係亞洲最長嘅地下車站，全長689米。

站廳
芳村站嘅收費區喺站廳嘅中間偏西嘅位，而東邊係人行通道。車站嘅商舖都喺嗮站廳嘅東西兩邊，而自助服務喺站廳嘅南北兩邊。而收費區有好多部扶手電梯同樓梯往返月台。而專用𨋢喺車站嘅北邊免費區域入面，乘客如估有需要嘅話，可以向車站嘅工作人員查咗車飛之後嚟協助用。

月台
呢個站有個島式月台，喺花地大道北同芳村大道中嘅交界地底，芳村大道高架嘅東邊。

商鋪同自助服務
而家嘅芳村站入面有好多唔同類嘅鋪頭畀乘客買嘢同埋食嘢，好似有便利檔、麵包檔、書檔同洗衫舖等。
另外，芳村站入面重有好多自助服務設施畀乘客用，包括咗建設銀行嘅自動櫃員機、自動販賣機、自動影相機等；重有充羊城通，交水電費同交通嘅罰錢、查地鐵路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品都得嘅自助服務。
商鋪
7-Eleven
日閱堂
美心西餅
天天洗衣

出入口
芳村站冚唪唥嘅出入口A1出入口A1出入口 B2出入口B2出入口 C出入口附近C出入口附近 D出入口D出入口 A2出入口A2出入口 B1出入口B1出入口
呢個站有6個出入口。分別係A、B、C、D，其中A同B出入口各有2個。喺車站南邊重有條通道去到萬象商業街，跟住去到花蕾路同花地大道北以南嘅地區。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺1987年，嗰時嘅廣州市人民政府準備引入德國資本嚟起地鐵，份方案出咗好多個版。嗰時嘅方案1出咗而家1號綫嘅樣。而西南邊嗰橛整咗個芳村花地站嘅車站，位置喺而家呢度。後嚟地鐵方考慮呢個站嘅所屬地區喺芳村入面，加上準備入場施工時考慮到附近啲巴士站都係嗌「芳村站」而改成芳村站嘅名。

施工
到咗1994年8月份，1號綫全路線段正式開始逳手起，嗰時廣州係第一次起地鐵，要搞試驗段重確定將來嘅發展。而車站起到1997年初封咗頂。

開通
1997年6月28號，1號綫首通段通車之後，呢個站嘅1號綫區域正式開放。

11號綫
2017年8月14號，11號綫重喺度起緊。

規劃
1997年份《廣州市城市快速軌道交通線網規劃研究（最終報告）》嘅B方案出現咗嗌「5號綫」嘅環線，經芳村大道兼喺芳村站停，但嗰時屬1987年方案嘅2號綫一分為二之後嘅產物，後嚟由於5號綫向北移到經珠江大橋同環市路一帶之後而唔再經過呢個站。直到2008年，嗰時規劃8號綫嘅方案雖然維持拆走嗰時嘅2號綫南段（曉港⇄萬勝圍）揀咗大環方案時，亦經過呢個站，但因為喺琶洲地區要拆畀第啲路線又拗咗一餐，直到2010年份規劃方案話唔拆解。雖然車站位置冇變到，但規劃路線改成11號綫重將成條環整大咗。份規劃直到2015年7月先至最後決定搞成噉。

施工
2016年9月28號，11號綫正式動工時亦開始起呢個站。

利用狀況
呢個站主要畀去芳村附近地區（尤其係黃大仙附近）啲人上落。喺1號綫開通咗無耐，呢個站重冇乜人流，啲人唔係坐船就係坐巴士出芳村。客流直到1999年6月28號嘅成條1號綫開通嗮之後先至多咗起身，佢重解決咗點解芳村來回珠江河北地區成日凈係坐船或巴士呢啲嘢。而家人流都好多下。
喺農曆新年或黃大仙誕嗰陣，個站都幾逼下，由於呢個站冇幾遠就係黃大仙祠，所以有好多人成日嚟呢個站落車，跟住去黃大仙祠度上香。
祖奧米蘭達

建議祖奧米蘭達按照原文發音改名做祖昂米蘭達。 請睇下相關討論同提議緊嘅相關指引。
祖奧米蘭達
祖奧米蘭達（João Miranda，1984年9月7號—）係個巴西職業足球員，踢中堅，而家踢巴西聖保羅，之前踢中超江蘇蘇寧同意大利國際米蘭。
祖奧咖啡費路

祖奧咖啡費路（葡文：João Café Filho；1899年2月3號—1970年2月20號）係巴西律師、新聞從業員同政治人，喺巴西北大河州嘅納塔爾出世。佢喺1951年至1954年間出任巴西副總統。喺1954年基圖利奧華加斯總統自殺之後，咖啡費路接任總統一職，直到1955年，係第一個新教徒巴西總統。
祖奧多利亞

祖奧多利亞（葡文：João Doria，1957年12月16號—）係巴西新聞從業員、商人同政治人，巴西聖保羅州嘅聖保羅市出世。佢2017年至2018年期間出任聖保羅市長。喺2018年上任聖保羅州長。
祖奧多美迪莎波也伊施華

祖奧多美迪莎波也伊施華 （João Tomé de Sabóia e Silva；1870年8月4號—1945年7月27號），係巴西政治人，實業家同工程師，喺巴西塞阿拉州嘅索布拉爾 (Sobral）出世。喺1916年到1919年間做塞阿拉州州長。佢喺1921年到1930年間做巴西參議員。
祖奧多美喺1945年7月27號喺里約熱內盧死咗，終年74歲。
塞阿拉州長祖奧多美同西塞羅神父 (1917年)
莎莎國際

莎莎國際控股有限公司（英文：Sa Sa International Holdings Limited，港交所：00178）係一間上市綜合企業。主要業務係批發同埋零售名牌化妝品，同埋提供美容同健美中心服務。公司喺開曼羣島註冊，1997年喺香港交易所招股上市，主席係郭少明（自由黨成員）。
集團係「恒生綜合中型股指數」、「恒生滬深港通大灣區指數系列」、「富時世界指數系列」及「摩根士丹利資本國際指數」（MSCI）成份股，喺2011年獲選為「恒生可持續發展企業基準指數系列」嘅成份股，並喺2015年被納入「恒生高股息率指數」。集團亦由2014年及2016年起分別成為滬港通同深港通嘅合資格股票。
莎莉皮爾森

莎莉皮爾森（Sally Pearson，1986年9月19號—）係澳洲田徑運動員，主要參與跨欄賽事，2012年攞過奧運金牌。
莎莉菲

莎莉菲（英文：Sally Margaret Field，1946年11月6號—），係美國電影女演員，憑1979年電影《諾瑪蕾》同1984年電影《我心深處》攞過兩次奧斯卡最佳女主角獎。
莎莎醬

莎莎醬（Salsa），係源自墨西哥嘅醬，通常用番茄同辣椒整，帶酸辣味。
莎草紙

莎草紙（英文：Papyrus）係古埃及人廣泛採用嘅書寫介質，佢用當時盛產於尼羅河三角洲嘅紙莎草嘅莖製成。大約喺公元前3000年，古埃及人就開始用紙草，並將呢種特產出口到古希臘等古代地中海文明地區，甚至遙遠嘅歐洲內陸同西亞。
依種紙纖維質好勁，所之耐用。之但係怕濕，一潮濕就會發霉腐爛。古希臘羅馬曾經好流行，家陣就無乜留低。古埃及就反而有多啲文物出土。後尾畀羊皮紙，以及西傳造紙術所取代，因而失傳。

製法
莖嘅切片法，以及製法示意圖。
紙莎草莖（讀框陰上聲）去外皮，就見到內層黐黐地。內層切片成條，長約四十公分。喺硬面上，條長邊疊長邊，就會變成一大片。之後，以直角方向，又喺上面同樣方疊多一層，兩層就橫直相交。由於製法失傳，斷估去皮後，條或放過落水長浸，等佢黐得住，又或者兩層要黐埋。尚濕之時，兩層要揼實，打到兩層變一片。之後壓到乾。乾咗就用圓嘢轆磨，斷估係石，或貝，或圓木。
造成一張之後，會切到指定大細。又或者，一直黐埋駁長，成一大卷，到至後一張，就用附上木棍，方便處理。要造長卷，紙嘅橫直方向一致。一面全橫，一面全直。卷嘅長邊為正面，條紋打橫，順住方向寫，多數文書都寫依邊。有時卷會翻用，就寫喺背面。
莎莉譚寶

莎莉譚寶（英文：Shirley Temple，1928年4月23號—2014年2月10號），係美國女演員，3歲開始做戲，1934年攞到頭一個奧斯卡青少年獎。
線性商餘方程

線性商餘方程（Linear Equation Modulo n）意指處理同埋求嘅解，係數學入面數論嘅一個分支。解一個線性商餘系統嘅方法有孫子定理。而線性商餘方程都會引伸出好多唔同嘅數學問題。

方程約簡
如果同埋，咁。
證明：
根據商餘定義，。
因為，所以根據歐幾理得推論，。
有咗以上嘅證明，得知線性方程（或者同餘方程），係可以約簡。

餘數合集
餘數合集（Complete Set of Residues）就係指將所有整數除以指定一個整數之後嘅餘數集合而成一個集。
喺抽象代數入面，一般會以嚟代表。
例子：當，佢嘅餘數集合就係。

可解性
有解可以除得盡。
證明：
設，
如果係有解，咁。
因為同成立，所以。
如果，咁。
咁有解有解。
因為，所以係有解。
線性子空間

線性子空間（英文：Linear subspace，又叫向量子空間）係一個大啲嘅向量空間入面嘅一個子集，佢自己都係一個向量空間。如果前後文意思清楚嘅話，可以就咁叫子空間。
線性方程式

線性方程式（英文：Linear equation），又叫一次方程式，係數學入面一類方程式，喺笛卡兒坐標系統表達會係一條直線。

方程
一次方程喺x,y座標上可以寫做：
, 入面嘅  (多項式)
a 係斜率反映條線有幾斜。
a > 0 時，斜向右上。
a < 0 時，斜向右下。
b 係 y截距。
(一般式)
線性分類機

線性分類機（英文：Linear classifier）係指用線性嘅方程將 input 結合，達致統計分類嘅物體。
線性可分度

線性可分度（英文：Linear separability）喺數學領域當中描述到啲關係（從 -元組攞出嘅集合）個性質，係存在有超平面（或者線性判別函數）可以捉佢哋喺維向量空間分離開嘅。

喺二維空間裏便，意思即係可以喺兩個點集線性可分得嘅之間擺一條直線。
喺當中，嘸線性分得嘅兩關係
喺當中，線性分得嘅兩關係

正式定義
兩個子集叫得做線性可分，需要有個實數存在而且每個人滿足不等式：
啲點、適用到嘅，形成幅分離用嘅超平面。

線性分離得嘅函數
二元函數（即而且 ) 如果原型（preimage）0 同 1 分得，就算作係線性分得。
線性分得嘅函數喺機械學習當中尤其重要。譬如，簡單感知器只學習得到啲線性分得嘅函數。線性嘸分得嘅函數有一個例係XOR，係冇可能幫佢個兩個結果值做線性分離。
線性判別分析

線性判別分析（粵音：sin3 sing3 pun3 bit6 fan1 sik1）係一種統計分析，能夠攞住若干個自變數，搵出一個有齊呢啲自變數嘅線性組合，再用呢個線性組合睇吓一拃個案有冇得清楚分做幾個類別。用日常用語講，線性判別分析做嘅係要計啲數值出嚟話畀分析者知，手上嗰幾個類別喺各種特性（自變數）上爭幾遠，仲有係邊個特性最能夠分辨呢幾個類別。
精確啲講，好似附圖 1 噉，附圖 1 係 2D 嘅，表示緊兩個自變數，幅圖上面每粒點點係一個個案，一粒點點嘅顏色表示佢屬邊個類別（類別都係有兩個）。由幅圖睇得出，粗嗰條線最能夠明顯噉分開兩個類別，組之間嘅差異（睇下面組間變異）沿住嗰條線最大化。條粗線就係線性判別分析想搵出嘅嘢。
線性判別分析嘅英文名叫 linear discriminant analysis，簡稱 LDA。

基本諗頭
内文：降維
睇埋：監督式學習
LDA 係降維嘅一種常見做法。降維係指減低手上拃 data（dei1 taa4）入面隨機變數嘅數量，簡單例子可以想像而家要分析 1,000 隻蝴蝶，手上嘅 data 描述
要做降維嘅話，就可能係按呢啲 data 將啲蝴蝶分做唔同嘅物種，噉就變成
—令到啲 data 嘅維度下降咗，用日常用語講即係令啲 data 易睇咗。做科研或者教 AI 學習嗰陣，降維好多時都能夠令到啲 data 更易處理。而 LDA 就係降維會用到嘅一種技術。屬於一種監督式嘅做法。

初步模型
睇埋：方差分析
LDA 假設咗兩樣嘢：啲變數係成常態分佈嘅，而且唔同組嘅協方差矩陣都一樣樣。
以下計嘅數，簡化講可以想像成畫出一條線（搵自變數嘅線性組合），如果當咗呢條線係打橫嗰條軸嘅話，組之間嘅差異（組間差異）就會變到最大化，同時組內差異又要有咁細得咁細。

組間變異
首先，LDA 假定研究者已經知道晒每一個個案屬於邊個類別或者組。做以下嘅設定：想像家陣手上有拃 data :2.2，
，
當中  係樣本嘥士，每個  係樣本入面一個個案，而每個  都有  咁多個特性。樣本嘅個案可以分  咁多類，每個個案都屬於呢  類當中其中一類，每個個案「屬邊個類別」係已知嘅。
LDA 第一步係要計所謂嘅組間變異（），反映啲組之間差異有幾大。組  嘅 （）就係
總括嚟講，第一步得出「組之間爭幾遠」呢樣資訊。

組內變異
第二步就係要搵出組內變異（）。第  組（）嘅組內變異（），可以想像成以下噉嘅式：
用日常用語講嘅話， 反映緊「第  組內部嗰啲個體，彼此之間平均嚟講爭幾遠」呢一樣資訊。

出結果
知道咗  同  要點計之後，LDA 嘅目標就可以用以下嘅方式表述（費雪標準）：
當中  係特徵值。最基本上即係話，LDA 畫線（搵自變數嘅線性組合）嗰陣係想令到  對  呢個比例有咁大得咁大—組之間嘅差異要盡可能大，同時組內部嘅差異要盡可能細。

應用
睇埋：聚類分析
做數據科學同統計等工作，成日都會用到 LDA 呢種技術。
例如營銷學嘅研究就有用 LDA 嚟分析消費者對產品或者服務嘅偏好：想像而家手上有  咁多隻產品或者服務；研究者手上啲 data 描述嘅係客對嗰啲產品服務嘅觀感，即係啲 data 望落係噉嘅—
研究者跟住就可以行一場 LDA，睇吓唔同產品之間喺「客對件產品畀咗幾多分」同「客嘅滿意度係幾多分」等嘅特性上有幾大嘅差異（跟費雪標準）。
順帶一提，LDA 亦可以配合聚類分析嚟用：聚類分析做嘅都係將啲個案分類，不過唔使事先知道啲個案屬咩類別。研究者可以行咗聚類分析先，再行 LDA，睇吓兩者嘅結果係咪吻合，吻合嘅話就增強佢哋對聚類分析得出嘅結果嘅信心。除此之外，進階啲嘅 LDA 做法仲可以話畀分析者知，啲用嚟將啲個案分類嘅變數，邊啲比較重要邊啲冇咁重要，所以研究者可以行完聚類分析之後再行 LDA，睇吓將啲聚類分類嘅變數「邊啲比較有影響力」。
艷屍案中案

《艷屍案中案》（The Black Dahlia）係一部2006年法國、美國合作嘅新黑色犯罪驚悚電影，由白賴仁狄龐馬執導，改編James Ellroy（英文：James Ellroy）嘅英文同名小說《The Black Dahlia（中文：黑色大理花 (小說)）》。主演係佐斯夏利、施嘉莉祖安遜、Aaron Eckhart、希拉莉絲韻。
艾伯斯投影

艾伯斯投影。雖然話睇落去好似咁鬼怪噉，但係呢兩個標準參數之間係未出現過變到離嗮譜嘅。
地球嘅艾伯斯投影
艾伯斯投影（粵拼：ngaai6 baak3 si1 tau4 jing5；德文：Albers-Kegelprojektion）；第個名係等積圓錐投影（deng2 zik1 jyun4 zeoi1 tau4 jing5） ；佢係由德國嘅科學家—海賢力·C·艾伯斯—喺1805年用兩條平行線提出嘅等面積圓錐嘅地圖投影。雖然佢提出嘅曬士同形狀方面，到而家為止都冇固定用法，但係喺呢兩個標準參數之間係未出現過變到離嗮譜嘅。
艾伯斯投影係最先喺加拿大卑詩省嗰度提出嘅一項標準投影，而且呢個單獨投影重俾育空地區嘅政府用咗，甚至重俾美國地質調查局同埋美國人空調查局攞咗佢嚟用。
史乃達喺1395年出嘅一本書嗰度嘅第14節嗰度已經寫咗呢項計劃嘅方程式出嚟。而呢項計劃就係從波形標準座標度，可以轉化艾伯斯投影嘅等面積公式出嚟如估λ同λ0係經度嘅話，噉φ嚟做經度，φ0嚟做緯度；或者係攞φ1同φ2嚟做緯度高出嘅標準參數公式出嚟：
如估
噉
艾伯特湖

艾伯特湖係非洲中部一個湖，喺剛果民主共和國同烏干達邊界，面積有5,300平方公里。
艾伯頓站

艾伯頓站（英文：Alperton tube station）係英國倫敦地下鐵皮卡迪利綫嘅車站，屬第4收費區，喺大倫敦布倫特區。
艷舞

艷舞係指帶鹹濕成份嘅舞，通常都係由性感嘅女人去跳，跳畀男人睇。最常見嘅類型係脫衣舞。
艷山薑

艷山薑（又寫做豔山薑，粵拼：jim3 saan1 goeng1；學名：Alpinia zerumbet），又嗌砂紅（saa1 hung4）、土砂仁（tou2 saa1 jan4）、野山薑（je5 saan1 goeng1），係杜鵑花科山薑屬嘅多年生草本植物，原產中國東南同西南地區，而家喺成個熱帶亞洲地區都可以搵到。

樣
植株高3m。葉似披針，基部逐漸變窄，邊緣有短嘅軟毛，但正反面冇毛。花屬圓錐花序，樣似總狀，向下㕪，花序軸紫紅，有分枝但好短，苞片似橢圓，白，頂端粉紅，開花時多數冚住個花；裂片長圓形，乳白，頂端粉紅；花瓣闊橢圓形，樣似鎖匙；子房有金黃色嘅粗毛；每年4～6月開花。果屬蒴果，樣似圓形或橢圓形或橢波形，先端有宿存嘅花萼，雖然有粗毛但好少，表面有好多條明顯嘅豎棱，生時綠，熟時轉朱紅，直徑大概15～20mm；入面有25～40粒籽；每年7～10月結果。籽淡暗藍，冇固定樣，有白膜假核皮兼有棱角，味道好香濃。

適應環境
植株鍾意喺高温同潮濕嘅環境地方生，雖然佢禁黑麻麻地方，但唔禁凍，重啱喺水性良好而肥沃嘅泥土地方生。

用途
植株可以做庭院嘅觀景植物，果可以當生果食。喺臺灣嘅排灣族同埋魯凱族啲人同埋北方澳漁民，成日攞葉鞘做纖維原料整成繩索。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢嘅根狀梗、果、籽可以做藥，有温中燥濕、行氣止痛同截疟嘅功效。